12. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 38162/111-175 της 24 Ιουν./2 Ιουλ. 1975 (ΦΕΚ Β΄707) Περί εξοφλήσεως χρεών προς το Δημόσιον, Δήμους, Κοινότητας και Νομικά εν γένει Πρόσωπα Δημοσίου Δικαίου ως και πληρωμής οφειλών του Δημοσίου και δια μετρητών. Έχοντες υπ’ όψει: 1.Την διάταξιν της παρ. 2 του άρθρ.1 του Α.Ν. 1811/1951 «περί τρόπου διεξαγωγής των πάσης φύσεως συναλλαγών του Δημοσίου». 2.Την υπ’ αριθ. 1073/1954 Π.Υ.Σ. (ΦΕΚ 157/1954 τεύχος Α΄) «περί επεκτάσεως εφαρμογής των διατάξεων του Α.Ν. 1819/1951 δια την είσπραξιν πάσης φύσεως εσόδων του Δημοσίου και λοιπών Νομικών προσώπων Δημοσίου Δικαίου εν γένει». 3.Τας υπ’ αριθ. 78069/52, 19750/53, 134154/55, 208578/60, 179611/68 αποφάσεις ημών, και 4.Το υπ’ αριθ. Ο.153/1975 έγγραφον της Δ/νσεως Οργανώσεως και Μεθόδων «περί εφαρμογής μελέτης Ο και Μ υπ’ αριθ. 95/75 περί αυξήσεως του κατωτάτου ορίου πληρωμής φόρων δι’ επιταγών», αποφασίζομεν: Τροποποιούντες την υπ’ αριθ. 208578/60 απόφασιν ημών «περί εξοφλήσεως χρεών προς το Δημόσιον, Δήμους, Κοινότητας και Νομικά εν γένει Πρόσωπα Δημοσίου Δικαίου και δια μετρητών ως και πληρωμή οφειλών του Δημοσίου δια μετρητών», (ανωτ. αριθ. 7) εγκρίνομεν όπως: 1.Οφειλαί εν γένει προς το Δημόσιον, Δήμους, Κοινότητας και Νομικά εν γένει Πρόσωπα Δημοσίου Δικαίου, εφ’ όσον η είσπραξις τούτων ενεργείται δια των Δημοσίων Ταμείων καταβάλλωνται μέχρι ποσού δρχ. 25.000 ουχί μόνον δι’ επιταγών αλλά και δια μετρητών. 2.Εις όλως εξαιρετικάς περιπτώσεις και κατά την κρίσιν του Δ/ντού του Ταμείου, το ανωτέρω ποσόν αυξάνεται μέχρι του ποσού των δραχ. 40.000. «Οφειλές προς το Δημόσιο, Δήμους - Κοινότητες και Νομικά εν γένει Πρόσωπα Δημοσίου Δικαίου, εφόσον η είσπραξη αυτών ενεργείται από τα Δημόσια Ταμεία ημέρα Σάββατο, καταβάλλονται ανεξαρτήτως ποσού με επιταγές ή με μετρητά, η ρύθμιση δε αυτή θα ισχύει για όσο χρονικό διάστημα θα διαρκεί στις Τράπεζες η πενθήμερος εβδομάδα εργασίας». Το εντός « » εδάφιον προσετέθη δια της υπ’ αριθ. 99712/111-175 της 4/7 Ιουλ. 1977 (ΦΕΚ Β΄638) απόφ. Υπ. Οικον.   «Οφειλές προς το Δημόσιο από δασμούς και  φόρους, λόγω τελωνισμού ειδών οικοσκευής  μετοικούντων, καταβάλλονται στα Τελωνεία μέχρι του ποσού των δραχ. 50.000 και με μετρητά». Το εδάφιο τρίτο προστέθηκε από την 147757/ 111-175/20 Δεκ. 1978-18 Ιαν. 1979 (ΦΕΚ Β΄28) απόφ. Υπ. Οικονομικών. Βλ. και συμπληρώσεις της άνω παρ. 2 από την 111617/111-175/1980 (ΦΕΚ Β΄904) απόφ. Υπ. Οικονομικών (κατωτ. αριθ. 15). 3.Οφειλαί του Δημοσίου μέχρι ποσού δραχ. 40.000 καταβάλλωνται τοις δικαιούχοις και δια μετρητών. 4.Η διαδικασία η καθορισθείσα δια προγενεστέρων αποφάσεων ημών, όσον αφορά την είσπραξιν δι’ επιταγών, την πίστωσιν των οφειλετών, τας ενεργείας εν περιπτώσει επιστροφής απληρώτου επιταγής κλπ. εξακολουθούν να ισχύουν και έχουν εφαρμογήν και εν προκειμένω. Η παρούσα, δημοσιευομένη δια της Εφημερίδος της Κυβερνήσεως, ισχύει από της δημοσιεύσεώς της. (Αντί για τη σελ. 126,05(δ) Σελ. 126,05(ε) Τεύχος 1189-Σελ. 83 Πληρωμή με επιταγή 25.Β.γ.11-12 